წყალბადის ბრომიდი

წყალბადის ბრომიდი ან ბრომწყალბადი — ბრომის წყალბადთან ნაერთი ქიმიური ფორმულით HBr. უფერო, მძაფრსუნიანი აირი. დნობის ტემპერატურაა −86.9°C, დუღილისა კი — −66.8°C. წყალში კარგად იხსნება. ბრომწყალბადის წყალხსნარი — ბრომწყალბადმჟავა — უფერო, მინერალური მჟავაა. 
მიღება და გამოყენება
მრეწველობაში ბრომწყალბადი მიიღება მაღალ ტემპერატურაზე ბრომის ორთქლისა და წყალბადის ურთიერთქმედებით, ლაბორატორიაში კი — 50%-იანი H2SO4-ით ბრომიდების დამუშავებით. ბრომწყალბადს იყენებენ ბრომიდების, ორგანული ბრომწარმოებულების მისაღებად და სხვა მიზნებისთვის.

ლიტერატურა

კატეგორია:არაორგანული ნივთიერებები
კატეგორია:ბრომიდები